***O prezo de Hollywood*** (en inglés: *What Price Hollywood?*) é un filme estadounidense de 1932 dirixido por George Cukor e protagonizado por Constance Bennett e Lowell Sherman. O guión é obra de Gene Fowler, Rowland Brown, Jane Murfin e Ben Markson, e está baseado na historia de Adela Rogers St. Johns e Louis Stevens. O resto do elenco está composto por Neil Hamilton, 
Gregory Ratoff, Brooks Benedict, Louise Beavers e Eddie "Rochester" Anderson.

Sinopse
-------

A camareira do Brown Derby Mary Evans é unha aspirante a actriz que ten a oportunidade de coñecer o director de cinema Maximillan Carey cando o atende unha noite. Está moi bébedo pero séntese engaiolado pola moza e invítaa a unha estrea no Grauman's Chinese Theatre.

Personaxes
----------

* Constance Bennett como Mary Evans
* Lowell Sherman como Maximilian 'Max' Carey
* Neil Hamilton como Lonny Borden
* Gregory Ratoff como Julius Saxe
* Brooks Benedict como Muto
* Louise Beavers como Bonita
* Eddie "Rochester" Anderson como James
* Torben Meyer como Nick

Produción
---------

O título orixinal do filme era *The Truth about Hollywood*. Adela Rogers St. Johns baseou vagamente o argumento nas experiencias da actriz Colleen Moore e do seu marido, o produtor alcohólico John McCormick (1893-1961), e na vida e morte do director Tom Forman, que se suicidou tras unha crise nerviosa.

O produtor David O. Selznick quería a Clara Bow como protagonista feminina, mais os executivos de RKO en Nova York dubidaban en investir nunha historia de Hollywood porque proxectos similares fracasaran no pasado. Cando Selznick os convenceu de que o filme tiña potencial, Bow estaba a traballar noutro filme.

Catro anos despois da estrea do filme, Selznick achegouse a Cukor e pediulle que dirixise a versión de 1937 de *Naceu unha estrela* protagonizada por Janet Gaynor e Fredric March. A trama era tan semellante a *O prezo de Hollywood* que Cukor rexeitou o ofrecemtno. Os directivos de RKO consideraron presentar unha demanda de plaxio contra Selznick International Pictures debido ás evidentes similitudes na historia, mais finalmente optaron por non emprender accións legais. Posteriormente, Cukor dirixiu unha versión musical de *A Star Is Born* en 1954 protagonizada por Judy Garland e James Mason.

Notas
-----

1. 1 2  Richard Jewel, 'RKO Film Grosses: 1931-1951', *Historical Journal of Film Radio and Television*, Vol 14 No 1, 1994 p39
2. ↑  "What Price Hollywood?". *TVGuide.com*. Arquivado dende o orixinal o 11 de decembro de 2013. Consultado o 17 de xuño de 2021.
3. ↑  Smyth, J. E. (1 de xuño de 2006). "Hollywood 'Takes One More Look': Early Histories of Silent Hollywood and the Fallen Star Biography, 1932–1937". *Historical Journal of Film, Radio and Television* **26** (2): 179–201. ISSN 0143-9685. doi:10.1080/01439680600691701.
4. ↑  Behlmer, Rudy, *Memo from David O. Selznick*. New York: The Viking Press 1972
5. ↑  McGilligan, Patrick, *George Cukor: A Double Life* (Nova York: St. Martin's Press, 1991) ISBN 0-312-05419-X
6. ↑  Levy, Emanuel, *George Cukor: Master of Elegance* (Nova York: William Morrow & Company, 1994) ISBN 0-688-11246-3

Véxase tamén
------------

### Ligazóns externas

* 

* *O prezo de Hollywood* na IMDb *(en inglés)*.
* Ficha en AllMovie *(en inglés)*
* Ficha en RottenTomatoes *(en inglés)*

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q2031960
* AFI: 6829
* Allmovie: v54038
* AlloCiné: 117956
* EBID: ID
* IMDb: tt0023686
* OFDb: 65769
* Rotten Tomatoes: what\_price\_hollywood
* TMDb: 56724

 |